open-index/open-wikipedia-markdown huggingface dataset:
Roni Bäck

**Roni Johan Kristoffer Bäck** (s. 23. lokakuuta 1993 Orimattila) on suomalainen tubettaja, yrittäjä ja TV-esiintyjä. Hän on koulutukseltaan kauppatieteiden kandidaatti ja on toimitusjohtajana omistamassaan BackMedia Oy:ssä.

## Ura

Bäck loi YouTube-kanavan 21. heinäkuuta 2012 nimellä **RoniTheGamer**. Hän kuitenkin vaihtoi kanavansa kesäkuussa 2016 nimelle **Roni Back**. Bäck on luonut uraansa pitkäjänteisesti, ja hän tekee nykyään videoita työkseen yrityksensä Backmedia Oy:n kautta. Bäckin YouTube-kanavalla on yli 693&nbsp;000 tilaajaa (helmikuu 2026), ja hän julkaisee kanavalle viikoittain uusia videoita. Uransa alussa hän teki pääasiassa pelivideoita, joissa hän ei näyttänyt kasvojaan. Tähän vaikutti muun muassa se, että hänellä oli purentavika, josta hän koki ulkonäköpaineita. Purentavika korjattiin myöhemmin leikkauksella, ja Bäck uskaltautui näyttämään kasvonsa. Kesäkuussa 2017 Bäck julkaisi *Tubettajan käsikirjan*, jonka hän oli kirjoittanut Ville Kormilaisen kanssa.

Bäck osallistui *[[Fort Boyard Suomi]]* -tositelevisio-ohjelmaan, joka kuvattiin kesällä 2018 Ranskassa ja esitettiin MTV3-kanavalla saman vuoden syksyllä. Siinä hänen lisäkseen oli mukana 17 muuta julkisuuden henkilöä. Bäck kuului Janni Hussin ja Sami Uotilan kanssa siniseen joukkueeseen, joka voitti kilpailun. Keväällä 2020 Bäck liittyi *[[Suurmestari (televisiosarja)|Suurmestari]]*-ohjelmaan yhtenä neljästä vakiokilpailijasta.

Syyskuussa 2020 Bäck aloitti juontajana *[[Hauskat kotivideot]]* -ohjelmassa. Samalla ohjelman nimeksi vaihdettiin *Hauskat kotivideot by Roni Back*. Keväällä 2021 Bäck osallistui *[[Big Brother Vip]]* -ohjelmaan, jossa oli mukana yhteensä 14 julkisuudesta tuttua henkilöä.

Syksyllä 2022 julkaistiin toinen Bäckin kirjoittama kirja, *Matkani somen huipulle*, jossa hän kertoo elämästään tubettajana.

## Yksityiselämä
Bäckin nuorempi veli Mike Bäck oli myös tubettaja. Roni Bäck on naimisissa entisen sulkapalloilijan Airi Mikkelän (nyk. Bäck) kanssa. He saivat esikoisensa tammikuussa 2023. Marraskuussa 2024 he kertoivat Backpodcastissa odottavansa toista lastaan.  Heidän toinen lapsensa syntyi huhtikuussa 2025.

## Filmografia

### Dubbaukset

## Palkinnot ja ehdokkuudet

## Teokset
* 
* 

## Lähteet

## Aiheesta muualla
*Roni Bäckin kanava Youtubessa
Kirjallisuusvuosi 1934

**Kirjallisuusvuosi 1934** käsittelee vuoden 1934 tärkeitä kirjallisuuden tapahtumia, uutisia ja julkistuksia.

## Tapahtumia
* Otava ja Werner Söderström perustivat Yhtyneet Kuvalehdet Oy:n kustantamaan aikakauslehtiä.

## Julkaisuja
* James M. Cain &ndash; *The Postman Always Rings Twice* (suom. *[[Vahinko kello kaulassa]]*, 1970)
* Agatha Christie &ndash; *[[Idän pikajunan arvoitus]]*
* F. Scott Fitzgerald &ndash; *[[Yö on hellä (kirja)|Yö on hellä]]* (*Tender Is the Night*)
* Arvi Järventaus &ndash; *Ja eläinten henki oli rattaissa...*
* Halldór Laxness &ndash; *Läpi harmaan kiven* (*Sjálfstætt fólk*)
* Joel Lehtonen &ndash; *Hyvästijättö lintukodolle*
* Klaus Mann &ndash; *Pako pohjoiseen* (*Flucht in den Norden*) 
* Thomas Mann &ndash; *Nuori Joosef*
* Henry Miller &ndash; *Tropic of Cancer* (suom. *[[Kravun kääntöpiiri (romaani)|Kravun kääntöpiiri]]*, 1962)
* Nikolai Ostrovski &ndash; *Kuinka teräs karaistui* (Как закалялась сталь)
* Dorothy L. Sayers &ndash; *The Nine Tailors* (rikosromaani, suom. *Kuolema kirkkomaalla*)
* Frans Emil Sillanpää &ndash; *[[Ihmiset suviyössä]]*
* Rex Stout &ndash; *Fer-de-Lance* (ensimmäinen Nero Wolfe -romaani, suom. *Keihäskäärme*, 1989)
* P. L. Travers &ndash; *Mary Poppins* (kirjasarjan ensimmäinen osa, suom. *Maija Poppanen*, 1936)
* Pjotr Demjanovitš Uspenski &ndash; *The Psychology of Man's Possible Evolution and The Cosmology of Man's possible Evolution* (ensimmäinen osa)
* Katri Vala &ndash; *Paluu*
* P. G. Wodehouse &ndash; *Thank You, Jeeves* (suom. *Kiitos, [[Jeeves]]*)

## Palkintoja
; Nobelin kirjallisuuspalkinto
* Luigi Pirandello
; Pulitzerin kirjallisuuspalkinto
* Caroline Miller

## Lähteet
Kirjallisuusvuosi 1933

**Kirjallisuusvuosi 1933** käsittelee vuoden 1933 tärkeitä kirjallisuuden tapahtumia, uutisia ja julkistuksia.

## Tapahtumia
* Yhdysvaltalainen *[[Newsweek]]*-aikakauslehti perustettiin.
* Natsit tulivat valtaan Saksassa. ”Epäsaksalaisia” eli natseille epämieluisia kirjoja poltettiin kirjarovioissa muun muassa Berliinin Opernplatzilla (nyk. Bebelplatz) toukokuussa 1933. Toiminnan organisoi *Deutsche Studentenschaft* -opiskelijajärjestö.
* British Library osti kreikankielisen Raamatun käsikirjoituksen (Codex Sinaiticus) sadallatuhannella punnalla.
* Sukupuolioppaiden klassikkoteos oli Th. van de Velden *Täydellinen avioliitto: Sen fysiologian ja tekniikan tutkimus* (2. p. 1933). Teosta säilytettiin monissa Suomen kirjastoissa ns. myrkkykaapissa, josta sitä annettiin lainaksi vain täysi-ikäisille lainaajille.
* Kaarlo Uskelan runoteos *[[Pillastunut runohepo]]* (1921) oli osittain ateistinen ja kirkonvastainen runokokoelma. Se havaittiin vaaralliseksi vasta 12 vuotta myöhemmin vuonna 1933; sen jäljellä olleet kappaleet takavarikoitiin ja tuhottiin.

## Julkaisuja
* Frans G. Bengtsson &ndash; *De långhåriga merovingerna*
* Raymond Chandler &ndash; *Blackmailers Don't Shoot* (ensimmäinen julkaistu teksti)
* Sigurd Hoel &ndash; *Veien til verdens ende*
* Ilmari Kianto &ndash; *Patruunan tytär: Romaani Ämmän ja Kurimon rautaruukkien ajoilta*
* Volter Kilpi &ndash; *[[Alastalon salissa]]*
* Hillevi Koski &ndash; *Unohtumaton nuoruus*
* Joel Lehtonen &ndash; *[[Henkien taistelu|Henkien taistelu: Kertomus tunnetuista kansalaisistamme]]*
* Ivar Lo-Johansson &ndash; *Hyvää yötä, maa* (*Godnatt, jord*, suom. 1946)
* Thomas Mann &ndash; *Jaakobin tarina* (ensimmäinen osa trilogiaa *Joseph und seine Brüder*)
* Robert Musil &ndash; *[[Mies vailla ominaisuuksia]]* (kaksiosainen, *Der Mann ohne Eigenschaften I–II*, suom. 2006)
* Hj. Nortamo &ndash; *Laulajapoika I–II*
* Felix Salten – *Florian, keisarin hevonen* (suom. 2021)
* Frans Emil Sillanpää &ndash; *Virranpohjalta*
* Gunnar Suolahti &ndash; *Nuori Yrjö-Koskinen*
* *Suomen kulttuurihistoria I–IV*, ensimmäinen osa, *Heimoyhteiskunnan ja katolisen kulttuurin aika* (toim. Eino Jutikkala)
* H. G. Wells &ndash; *The Shape of Things to Come*

## Palkintoja
; Nobelin kirjallisuuspalkinto
* Ivan Bunin
; Pulitzerin kirjallisuuspalkinto
* T. S. Stribling

## Lähteet
Kirjallisuusvuosi 1932

**Kirjallisuusvuosi 1932** käsittelee vuoden 1932 tärkeitä kirjallisuuden tapahtumia, uutisia ja julkistuksia.

## Tapahtumia
* Kieltolaki kumottiin Suomessa.
* Ilta-Sanomat perustettiin.
* Kustannusosakeyhtiö Kirja fuusioitui WSOY:hyn.

## Julkaisuja
* Louis-Ferdinand Céline &ndash; *Voyage au bout de la nuit* (suom.*[[Niin kauas kuin yötä riittää]]*, 1966 ja 2012)
* Stella Gibbons &ndash; *Cold Comfort Farm* (esikoisteos)
* Agatha Christie &ndash; *[[Vaarallinen talo]]* (suom. 1936)
* Graham Greene &ndash; *Stamboul Train* (julkaistu Yhdysvalloissa nimellä *Orient Express*)
* Johann Wolfgang von Goethe &ndash; Useiden teosten suomennokset Otavan kustantamina
* Saima Harmaja &ndash; *Huhtikuu* (esikoisteos)
* Arvi Järventaus &ndash; *Savuava maa*
* Arvi Järventaus &ndash; *Miehen kunnia*
* A. E. Järvinen &ndash; *Suurissa metsissä: Eränkäyntejä Lapissa ja Perä-Pohjolassa.*
* Maria Jotuni &ndash; *Kurdin prinssi*
* Hermann Hesse &ndash; *Matka aamun maahan*
* Aldous Huxley &ndash; *[[Uljas uusi maailma]]*
* Uuno Kailas &ndash; *[[Uni ja kuolema]]* 
* Halldor Laxness &ndash; *[[Salka Valka]]* (kaksiosainen, suom. 1966)
* Artturi Leinonen &ndash; *Hakkapeliitat*
* Lempi Linna &ndash; *Konikapina*
* Toivo Pekkanen &ndash; *[[Tehtaan varjossa]]*
* Frans Emil Sillanpää &ndash; *[[Miehen tie]]*
* Laura Ingalls Wilder &ndash; *[[Pieni talo]]* -kirjasarjan ensimmäinen osa

## Palkintoja
; Nobelin kirjallisuuspalkinto
* John Galsworthy
; Pulitzerin kirjallisuuspalkinto
* Pearl S. Buck

## Lähteet
Kirjallisuusvuosi 1931

**Kirjallisuusvuosi 1931** käsittelee vuoden 1931 tärkeitä kirjallisuuden tapahtumia, uutisia ja julkistuksia.

## Tapahtumia
* Matemaatikko Kurt Gödel julkaisi kaksi epätäydellisyyslausetta: niiden mukaan ei ole olemassa "matematiikan perustaa", täydellistä ja konsistenttia aksiomaattista järjestelmää, joka yksin kattaisi kaiken matematiikan.
* Sadomasokismia käsittelevä Markiisi de Sadeen kirja Sodoman 120 päivää julkaistiin 150 vuotta kirjoittamisensa jälkeen.

## Julkaisuja
* Bertolt Brecht & Hanns Eisler &ndash; *Die Mutter. Leben der Revolutionärin Pelagea Wlassowa aus Twer*
* Pearl S. Buck &ndash; *Hyvä maa* (*The Good Earth*)
* John Dickson Carr &ndash; *Castle Skull*
* Anthony Berkeley Cox &ndash; *Malice Aforethought* (rikosromaani, suom. *Vakain tuumin ja harkiten*)
* A. J. Cronin &ndash; *Hattukauppias ja hänen linnansa* 
* Pentti Haanpää &ndash; *[[Noitaympyrä]]*
* Aarne Haapakoski &ndash; *[[Mustalais-suon arvoitus]]* (esikoisteos)
* Dashiell Hammett &ndash; *The Glass Key* (suom. *Lasiavain*)
* Arvi Järventaus &ndash; *Maahantulo*
* Uuno Kailas &ndash; *[[Uni ja kuolema]]*
* Ilmari Kianto &ndash; *Nuori runoilijamaisteri: papin poika muistelee menneitä*
* Halldor Laxness &ndash; *[[Salka Valka]]* (kaksiosainen, suom. 1966)
* Margit Niininen &ndash; *Bakom gallret: skisser* (esikoisteos)
* Sakari Pälsi &ndash; *Ja sitten äitini antoi minulle tukkapöllyä*
* Artturi Leinonen &ndash; *Hauta rajan takana*
* Frans Emil Sillanpää &ndash; *[[Nuorena nukkunut]]*
* Lev Trotski &ndash; *История русской революции* (*Istorija russkoj revoljutsii*)
* Mika Waltari &ndash; *[[Siellä missä miehiä tehdään]]*

## Palkintoja
; Nobelin kirjallisuuspalkinto
* Erik Axel Karlfeldt
; Pulitzerin kirjallisuuspalkinto
* Margaret Ayer Barnes

## Lähteet
Kirjallisuusvuosi 1930

**Kirjallisuusvuosi 1930** käsittelee vuoden 1930 tärkeitä kirjallisuuden tapahtumia, uutisia ja julkistuksia.

## Tapahtumia
* Yhdysvaltojen syksyn 1929 pörssiromahdusta seurasi 1930-luvun lama.
* Akateeminen Kirjakauppa siirtyi Stockmann-tavarataloyhtiön omistukseen.
* Kirjailija Georges Simenonin luoma komisario Maigret esiintyi ensimmäisen kerran Simenonin *Ric et Rac* -lehteen kirjoittamassa jatkokertomuksessa.
* Edward Stratemeyerin luoma kirjallinen hahmo Neiti Etsivä esiintyi ensimmäisen kerran Yhdysvalloissa.
* Tieteiskirjallisuuden lehti *[[Astounding Stories]]* alkoi ilmestyä Yhdysvalloissa.
* Brittiläinen lehdenkustantaja ja poliitikko Max Aitken Beaverbrook omisti suuren osan maan suurimmista sanomalehdistä (*[[Daily Express]]*, *Sunday Express* ja *Evening Standard*).
* Kirjallisuuden Nobel-palkinnon saanut Sinclair Lewis piti palkintojuhlissa puheen, jossa hän arvosteli useita yhdysvaltalaisia kirjailijoita nimeltä mainiten “eurooppalaisten sentimentaalisiksi jäljittelijöiksi”.

## Julkaisuja
* Toivo Antikainen &ndash; *Kansalaissodan rintamilta* (Leningrad 1930)
* John Dickson Carr &ndash; *It Walks By Night* (esikoisteos, dekkari, suom. *Se kulkee öisin*, 1997)
* Agatha Christie &ndash; *Murder at the Vicarage* (ensimmäinen neiti Marple -kirja, suom. *[[Murha maalaiskylässä]]* 1954) 
* Sigmund Freud &ndash; *Das Unbehagen in der Kultur* (suom. *[[Ahdistava kulttuurimme]]*, 1972) 
* Edith Hamilton &ndash; *The Greek Way* (populaarihistoriaa, suom. *Tie Kreikkaan*)
* Dashiell Hammett &ndash; *The Maltese Falcon* (suom. *[[Maltan haukka (kirja)|Maltan haukka]]*, 1974)
* Hermann Hesse &ndash; *Narziß und Goldmund* (suom. *[[Narkissos ja Kultasuu]]*, 1974)
* Maria Jotuni &ndash; *Kootut teokset, I-IV*
* V. A. Koskenniemi &ndash; *Kurkiaura : Ballaadeja ynnä muita runoja*
* Rafael Koskimies &ndash; *Saksan kirjallisuuden kultainen kirja*
* Artturi Leinonen &ndash; *Maakunnan sinetti*
* Thomas Mann &ndash; *Mario ja taikuri*
* Robert Musil &ndash; *[[Mies vailla ominaisuuksia]]* (*Der Mann ohne Eigenschaften*, ensimmäinen osa)
* José Ortega y Gasset &ndash; *[[Massojen kapina]]*
* Dorothy L. Sayers &ndash; *Strong Poison*
* Frans Emil Sillanpää &ndash; *Kiitos hetkistä, Herra...*
* Olaf Stapledon &ndash; *[[Viimeiset ja ensimmäiset]]*
* Anna-Maria Tallgren &ndash; *Skandinavian kirjallisuuden kultainen kirja*
* Iris Uurto &ndash; *Ruumiin ikävä*

## Palkintoja
; Nobelin kirjallisuuspalkinto
* Sinclair Lewis
; Pulitzerin kirjallisuuspalkinto
* Oliver Lafarge

## Lähteet
Kirjallisuusvuosi 1929

**Kirjallisuusvuosi 1929** käsittelee vuoden 1929 tärkeitä kirjallisuuden tapahtumia, uutisia ja julkistuksia.

## Tapahtumia
* Sarjakuvapiirtäjä Hergén luomat Tintin seikkailut alkoivat ilmestyä belgialaisessa sanomalehdessä.
* Kirjailija Ronald Knox määritteli klassisen salapoliisiromaanin kymmenen sääntöä. Niihin kuuluvat muun muassa, että rikoksentekijän on oltava joku, joka mainitaan tarinan alussa; enintään yksi salainen huone tai salainen käytävä on sallittu; rikoksentekijä ei saa itse olla etsivä; etsivä ei saa havaita mitään vihjettä paljastamatta sitä lukijalle; juoneen ei saa kuulua kaksosia lukijoiden hämäämiseksi.
* Tieteiskirjailija Hugo Gernsback käytti ensimmäisenä termiä *[[science fiction]]* (aluksi muodossa *scientifiction*).
* Sveitsin Davosissa pidettiin filosofikonferenssi, jossa käytiin ”vuosisadan väittely”  kantilaisuuden tulkinnasta Martin Heideggerin ja Ernst Cassirerin välillä. Eräs kommentaattori piti kuitenkin väittelyä pettymyksenä: ”- - nähtiin vain näytelmä, jossa hyvin mukava ihminen ja hyvin kiivas ihminen - - pitivät yksinpuheluja.” Nuorten kuulijoiden keskuudessa järjestettiin väittelyn satiirinen versio, jossa voittajana pidettiin Heideggeriä.
* Unkarilainen Edmund Uher kehitti ensimmäisen valolatomakoneen nimeltä *Uhertype*. Siinä käytettävät kirjasimet suunnitteli typografi Jan Tschichold. Metalliladontalaitteita valmistavat yritykset kuitenkin ostivat laitteen patentit itselleen estääkseen uuden menetelmän leviämisen.

## Julkaisuja
* Anthony Berkeley Cox &ndash; *The Poisoned Chocolates Case* (suom. *Myrkytetyn suklaarasian arvoitus*)
* Alfred Döblin &ndash; *[[Berlin Alexanderplatz]]*
* William Faulkner &ndash; *The Sound and the Fury* (suom. *[[Ääni ja vimma]]*, 1965)
* Martin Heidegger &ndash; *Kant und das Problem der Metaphysik*
* Ernest Hemingway &ndash; *[[Jäähyväiset aseille]]*
* Robert E. Howard &ndash; *The Shadow Kingdom* (ajatus Liskoihmisten hallitsemasta maailmasta, suom. *Varjojen valtakunta*, 1992)
* Maria Jotuni &ndash; *Olen syyllinen*
* Arvi Järventaus &ndash; *Kettusen komppanian Lapinmatka*
* Arvi Järventaus &ndash; *Rummut I–IV*
* Aarno Karimo &ndash; *[[Kumpujen yöstä]]*, osa 1
* Joel Lehtonen &ndash; *Lintukoto*
* Vladimir Majakovski &ndash; *[[Sauna (näytelmä)|Sauna]]*
* Axel Munthe &ndash; *The Story of San Michele* (suom. *[[Huvila meren rannalla]]*, 1974)
* Aarne Mustasalo &ndash; *[[Jokikylän abiturientit]]*
* Henry Parland &ndash; *Idealrealisation* 
* Arthur Ransome &ndash; *Swallows and Amazons* (lastenkirjasarjan alkuosa)
* Erich Maria Remarque &ndash; *[[Länsirintamalta ei mitään uutta]]*
* Unto Seppänen &ndash; *He janosivat elämää* 
* Mika Waltari &ndash; *[[Yksinäisen miehen juna]]*
* Uusi tietosanakirja (1. osa)
* Virginia Woolf &ndash; *Oma huone*

## Palkintoja
; Nobelin kirjallisuuspalkinto
* Thomas Mann
; Pulitzerin kirjallisuuspalkinto
* Julia Peterkin

## Lähteet
Kirjallisuusvuosi 1928

**Kirjallisuusvuosi 1928** käsittelee vuoden 1928 tärkeitä kirjallisuuden tapahtumia, uutisia ja julkistuksia.

## Tapahtumia
*Pentti Haanpään novellikokoelmaa Kenttä ja kasarmi pidettiin epäisänmaallisena. Haanpää ei suostunut WSOY:n vaatimiin poistoihin, jotka olisivat tehneet tekstistä neutraalimpaa, joten WSOY ei suostunut kustantamaan sitä. Haanpää sai kirjan kustantajaksi sosialidemokraattisen Kansanvalta-kustantamon. Tapaus aiheutti Haanpäälle kustannuskiellon vuosiksi 1930–1935. Mika Waltari kirjoitti ilmeisesti tilaustyönä Haanpäälle vastakirjan nimeltä *Siellä missä miehiä tehdään* (1929).
* Turkin presidentti Kemal Atatürk julisti, että Turkki siirtyy käyttämään 29-kirjaimista latinalaista kirjaimistoa ja luopuu arabialaisesta kirjaimistosta.
* Tukholman kaupunginkirjaston rakennus otettiin käyttöön.
* Mihail Šolohovin romaani Hiljaa virtaa Don alkoi ilmestyä jatkokertomuksena *Oktyabr*-lehdessä.

## Julkaisuja
* Agapetus &ndash; *[[Aatamin puvussa ja vähän Eevankin]]*
* Bertolt Brecht &ndash; Die Dreigroschenoper (Kolmen pennin ooppera), libretto
* Aino Kallas &ndash; *[[Sudenmorsian]]*
* Federico García Lorca &ndash; *El romancero gitano*
* Radclyffe Hall &ndash; *[[Yksinäisyyden kaivo]]*
* Aaro Hellaakoski &ndash; *[[Hauen laulu]]*
* Pentti Haanpää &ndash; *[[Kenttä ja kasarmi]]* (novelleja)
* Arvi Järventaus &ndash; *[[Tie selvä|Tie selvä I-II]]*
* Joseph Kessel &ndash; *[[Päiväperho (romaani)|Päiväperho]]* (ransk. *Belle de Jour*)
* Ilmari Kianto &ndash; *Elämän ja kuoleman kentältä: sotarunoilija Aarni Suursalon vaikutelmia vapaussodasta*
* Ilmari Kianto &ndash; *Papin poika: kirja elämästä*
* D. H. Lawrence &ndash; *[[Lady Chatterleyn rakastaja]]*
* Artturi Leinonen &ndash; *Kolmanteen ja neljänteen polveen*
* Federico García Lorca &ndash; *Mustalaisromansseja*
* H. P. Lovecraft &ndash; *[[Cthulhun kutsu]]*
* A. A. Milne &ndash; *[[Nalle Puh rakentaa talon]]*
* Erich Maria Remarque &ndash; *[[Länsirintamalta ei mitään uutta]]* (*Im Westen nichts Neues*, suom. 1929)
* Dorothy L. Sayers &ndash; *The Unpleasantness at the Bellona Club* (dekkari, suom. *Kuolema vierailee kerhossa*, 1953)
* Anna Seghers &ndash; *Aufstand der Fischer von St. Barbara*
* Frans Emil Sillanpää &ndash; *Rippi*
* Yrjö Soini &ndash; *[[Aatamin puvussa ja vähän Eevankin]]*
* Jan Tschichold &ndash; *Die neue Typographie* (modernin typografian perusta)
* Juri Tynjanov &ndash; Podporutšik Kiže (suom. *Aliluutnantti Taas*, 2015)
* Mika Waltari &ndash; *[[Suuri illusioni]]*
* Virginia Woolf &ndash; *Orlando: A biography* (suom. *[[Orlando (romaani)|Orlando]]*, 1984)

## Palkintoja
; Nobelin kirjallisuuspalkinto
* Sigrid Undset
; Pulitzerin kirjallisuuspalkinto
* Thornton Wilder

## Lähteet
Viuhkakattarat

**Viuhkakattarat** (*Anisantha*) on heinäkasveihin kuvattu kasvisuku, jota ei yleensä pidetä itsenäisenä sukuna. Siihen kuitenkin luokitellaan suomenkielisessä kasvitieteen kirjallisuudessa lajeja. Sukuun kuuluvat Suomessa tavatuista heinäkasveista nuokkukattara, jäykkäkattara, tupsukattara, hietakattara ja kattokattara. Muissa maissa viuhkakattarat yleensä luetaan töpökattaroiden (*Bromus*) suvun osaksi.

## Lajeja
* *Anisantha diandra*, syn. *Bromus diandrus* — sutikattara
* *Anisantha madritensis*, syn. *Bromus madritensis* — nuokkukattara
* *Anisantha rigida*, syn. *Bromus rigidus* — jäykkäkattara
* *Anisantha rubens*, syn. *Bromus rubens* — tupsukattara
** *A. rubens* subsp. *kunkelii* — kanariantupsukattara
** *A. rubens* subsp. *rubens* — espanjantupsukattara
* *Anisantha sterilis*, syn. *Bromus sterilis* — hietakattara
* *Anisantha tectorum*, syn. *Bromus tectorum* — kattokattara 

## Lähteet

## Aiheesta muualla
* Suomen Lajitietokeskus: Viuhkakattarat – ''Anisantha''
Kirjallisuusvuosi 1927

**Kirjallisuusvuosi 1927** käsittelee vuoden 1927 tärkeitä kirjallisuuden tapahtumia, uutisia ja julkistuksia.

## Tapahtumia
* Agatha Christien luoma hahmo Neiti Marple esiintyy ensimmäisen kerran kertomuksessa *The Tuesday Night Club*.
* Markus Rautio eli Markus-setä kertoi Lastentunti-nimisessä radio-ohjelmassa Yleisradiossa, että Joulupukki asuu Korvatunturilla. 
* Miguel de Cervantesin klassikko Don Quijote ilmestyi suomeksi J. A. Hollon käännöksenä (jälkimmäinen osa vuonna 1928).

## Julkaisuja

* Aage, Rosenborgin kreivi &ndash; *A Royal Adventurer in the Foreign Legion*
* Agatha Christie &ndash; *[[Neljä suurta]]*
* Reino Hallamaa &ndash; *Salakirjoitustaidon perusteet*
* Martin Heidegger &ndash; *[[Oleminen ja aika]]*
* Hermann Hesse &ndash; *[[Arosusi]]*
* Arvi Järventaus &ndash; *Taivaallinen puuseppä*
* Maria Jotuni &ndash; *Tyttö ruusutarhassa*
* Franz Kafka &ndash; *[[Mies joka katosi]]*
* Eino Kaila &ndash; *Die Principien der Wahrscheinlich­keitslogik* (loogisen empirismin perusteos)
* Ilmari Kianto &ndash; *Kuhmon kulmilta: matkavälineinä postiauto-takatuuppari ja suutarin hevoset. Turistin tunnelmia rajaseuduilta*
* L. M. Montgomery &ndash; *Runotyttö etsii tähteään*
* Unto Seppänen &ndash; *Taakankantajat*
* Mark Twain &ndash; *[[Huckleberry Finnin seikkailut]]* (eniten painettu suomennos (Yrjö Kivimies), alkup. 1884)
* Virginia Woolf &ndash; *To the Lighthouse* (suom. *Majakka*, 1977)

## Palkintoja
; Nobelin kirjallisuuspalkinto
* Henri Bergson
; Pulitzerin kirjallisuuspalkinto
* Louis Bromfield

## Lähteet
Kirjallisuusvuosi 1926

**Kirjallisuusvuosi 1926** käsittelee vuoden 1926 tärkeitä kirjallisuuden tapahtumia, uutisia ja julkistuksia.

## Tapahtumia

* Kirjailija Agatha Christie katosi kotoaan 3. joulukuuta 1926 ja hänet löydettiin 14. joulukuuta harrogatelaisesta hotellista. Asiasta nousi lehdistössä suuri kohu. Asia jätti Christieen syvät jäljet. Sen jälkeen hän suojeli yksityiselämäänsä lähes maanisella vimmalla.
* Irlannissa perustettiin *Committee on Evil Literature*, jonka tarkoituksena oli sensuroida kirjojen ja lehtien moraaliton sisältö. Muutamaa vuotta myöhemmin sensuurin toiminta vakinaistettiin.
*Sigmund Freud puolusti kirjallaan *[[Maallikkoanalyysin kysymys]]* maallikoiden oikeutta harjoittaa psykoanalyysiä.
* Afroamerikkalainen *Fire!!* -lehti julkaisi lyhyen ilmestymiskautensa aikana nuoren kirjoittajapolven kuvauksia afroamerikkalaisen nuorison Harlemin renessanssista, joka myöhemmin synnytti kansalaisoikeusliikkeen. Lehden kirjoittajakuntaa olivat Wallace Thurman, Zora Neale Hurston, Aaron Douglas, John P. Davis, Richard Bruce Nugent, Gwendolyn Bennett, Lewis Grandison Alexander, Countee Cullen ja Langston Hughes. 

## Julkaisuja
* Agatha Christie &ndash; *The Murder of Roger Ackroyd* (suom. *Roger Ackroydin murha*, käännöksiä 1927, 1929 ja 1959)
* Ola Fogelberg & Lyyli Takki &ndash; Pekka Puupää : kuvakirja Suomen lapsille (sarjakuvakirja)
* Carl Grimberg &ndash; *Världshistoria* (ensimmäinen osa 14-osaisesta teoksesta, suom. *[[Kansojen historia]]* 1928–1942)
* Radclyffe Hall &ndash; *Neiti Ogilvy löytää itsensä* (novellikokoelma)
* Ernest Hemingway &ndash; *[[Ja aurinko nousee]]* (esikoisromaani)
* Arvi Järventaus &ndash; *Erämaan matkaajille*
* Franz Kafka &ndash; *[[Linna (romaani)|Linna]]*
* Aarno Karimo &ndash; *Kohtalon kolmas hetki*
* Eino Leino &ndash; *Kolme lähti, kaksi palasi. Tarina kieltolain Suomesta*
* Artturi Leinonen &ndash; *Profeetta*
* A. A. Milne &ndash; *[[Nalle Puh]]* (*Winnie-the-Pooh*)
* L. M. Montgomery &ndash; *Sininen linna*
* Dorothy L. Sayers &ndash; *Kuolema keskiyöllä* (*Clouds of Witness*)
* A. H. Tammsaare &ndash; *Totuus ja oikeus I* (vir. *Tõde ja õigus*, suom. 2002)
* George Macaulay Trevelyan &ndash; *History of England* (suom. *Englannin historia*, 1948)
* Mika Waltari &ndash; *[[Kuolleen silmät|Kuolleen silmät – kertomuksia tuntemattoman ovilta]]* (kauhunovelleja salanimellä Kristian Korppi)
* Hilja Valtonen &ndash; *[[Nuoren opettajattaren varaventtiili]]*

## Palkintoja
; Nobelin kirjallisuuspalkinto
* Grazia Deledda
; Pulitzerin kirjallisuuspalkinto
* Sinclair Lewis

## Lähteet
Kirjallisuusvuosi 1925

**Kirjallisuusvuosi 1925** käsittelee vuoden 1925 tärkeitä kirjallisuuden tapahtumia, uutisia ja julkistuksia.

## Tapahtumia
* Saksalainen taidekriitikko Franz Roh käytti ensimmäisenä termiä maaginen realismi artikkelissaan *Nach-Expressionismus*.
* Suomen ensimmäinen sanaristikko julkaistiin ''Nuori Voima'' -lehdessä 5. helmikuuta 1925. Tehtävän laatijaa ei tiedetä, mutta mahdollisesti hän oli lehden päätoimittaja Ilmari Jäämaa tai avustaja Yrjö Karilas.

## Julkaisuja
* Mihail Bulgakov &ndash; Собачье сердце (*[[Koiran sydän]]*)
* Mihail Bulgakov &ndash; *Belaja gvardija* (suom. *Valkokaarti*, 1972)
* Barbara Cartland &ndash; *Jig-Saw* (romanttisen romaanin painoskuningattaren esikoisteos)
* John Dos Passos &ndash; *Manhattan Transfer* (suom. *Suurkaupungin kasvot*, 1945)
* F. Scott Fitzgerald &ndash; *[[Kultahattu]]*
* Sigmund Freud &ndash; *Selbstdarstellung* (omaelämäkerta)
* Adolf Hitler &ndash; *[[Taisteluni]]*
* Arvi Järventaus &ndash; *Maan hiljaiset*
* Arvi Järventaus &ndash; *Runoilija Aatami Kuuskosken elämä*
* A. E. Järvinen &ndash; *Erämaan valo* (esikoisteos salanimellä Erkki Jauri)
* Franz Kafka &ndash; *[[Oikeusjuttu (romaani)|Oikeusjuttu]]*
* Ilmari Kianto &ndash; *K.H.P.V. Kohtuullisen hutikan pyhä veljeskunta*
* Ilmari Kianto &ndash; *Suloisessa Suomessamme: pientä seikkailua Sirkka-Liisan kanssa rajaseudulla*
* Ilmari Kianto &ndash; *Hallan jääkärit: korpisatunäytelmä*
* Joel Lehtonen &ndash; *Punainen mies*
* Eino Leino &ndash; *Elämäni kuvakirja. Erään aikansa lapsen muistoja, mielialoja ja mietelmiä*
* Artturi Leinonen &ndash; *Värväri*
* Vladimir Majakovski &ndash; *[[Runoja Amerikasta]]* (runokokoelma)
* L. M. Montgomery &ndash; *Runotyttö maineen poluilla*
* Grigori Petrov &ndash; *Ak zambaklar ülkesinde : Finlandiya* (turkinkielinen Suomea ihannoiva teos *Valkoliljojen maa : Suomi*)
* Frans Emil Sillanpää &ndash; *Töllinmäki*
* Edith Södergran &ndash; *Landet som icke är* (postuumi runoteos, suom. *[[Maa jota ei ole]]*)
* Virginia Woolf &ndash; *[[Mrs. Dalloway]]*

## Palkintoja
; Nobelin kirjallisuuspalkinto
* George Bernard Shaw
; Pulitzerin kirjallisuuspalkinto
* Edna Ferber

## Lähteet
Kirjallisuusvuosi 1924

**Kirjallisuusvuosi 1924** käsittelee vuoden 1924 tärkeitä kirjallisuuden tapahtumia, uutisia ja julkistuksia.

## Tapahtumia
* Maailman ensimmäinen radiokuunnelma: brittiläinen Richard Hughes kirjoitti BBC:lle näytelmän *A Comedy of Dangers*, jossa lähetysvälineen visuaalisuuden puute oli ratkaistu sijoittamalla tapahtumat pimeään kaivokseen, jonne näytelmän henkilöt olivat eksyneet.
* Surrealismin manifesti koostuu kahdesta eri osasta. Kirjailija André Breton laati ensimmäisen manifestin vuonna 1924. Manifestissa kuvataan surrealismin olemusta ja siteerataan runoudessa surrealismia kehittäneiden runoilijoiden teoksia. Vuonna 1929 Breton kirjoitti täydentävän toisen manifestin, jossa suljettiin surrealismin ulkopuolelle taiteilijoita, jotka eivät halunneet osallistua kollektiiviseen toimintaan.

## Julkaisuja
* Marc Bloch – *[[Les rois thaumaturges]]*
* Edgar Rice Burroughs – *Tarzan and the Ant Men* (suom. Tarzan ja pikkuväki*, 1925)
* [[Lordi Dunsany]] – * The King of elfland's Daughret* (suom. *Haltiamaan kuninkaantytär*, 2007)
* [[Hermann Hesse]] &ndash; *Kylpylävieraana Badenissa*
* [[Maria Jotuni]] &ndash; *Tohvelisankarin rouva*
* [[Arvi Järventaus]] &ndash; *Tunturin tuolta puolen*
* Arvi Järventaus &ndash; *Paimentytöt*
* [[Yrjö Karilas]] &ndash; *Pikku jättiläinen*
* [[Ilmari Kianto]] &ndash; *Iloista kyytiä rajakomendantin autossa*
* Ilmari Kianto &ndash; *Ryysyrannan Jooseppi*
* [[V. A. Koskenniemi]] &ndash; *Uusia runoja*
* [[Eino Leino]] &ndash; *Helkavirsiä 1–2*
* Eino Leino &ndash; *Shemeikan murhe*
* [[Thomas Mann]] &ndash; *Der Zauberberg* ( suom. *Taikavuori*, 1957)
* [[Herman Melville]] &ndash; *Billy Budd, Sailor (An Inside Narrative)* ([[postuumi]], vuonna 1888 kirjoitettu [[pienoisromaani]], suom. *Billy Budd : matruusi*, 2015)
* [[Olli (pakinoitsija)|Olli]] &ndash; *Vahingosta vihastuu*
* [[Frans Emil Sillanpää]] &ndash; *Omistani ja omilleni*
* Frans Emil Sillanpää &ndash; *Maan tasalta*
* [[Anni Swan]] – *Ulla ja Mark*
* [[Margaret Talmadge]] – *The Talmadge Sisters*
* [[Lauri Viljanen]] &ndash; *Auringon purjeet* (esikoisrunokokoelma)
* [[Aron Zalkind]] – *Vallankumouksellisen proletariaatin kaksitoista seksuaalista käskyä''

## Palkintoja
; Nobelin kirjallisuuspalkinto
* Władysław Reymont
; Pulitzerin kirjallisuuspalkinto
* Margaret Wilson

## Lähteet
Kirjallisuusvuosi 1923

**Kirjallisuusvuosi 1923** käsittelee vuoden 1923 tärkeitä kirjallisuuden tapahtumia, uutisia ja julkistuksia.

## Tapahtumia
*Surrealismin synty: André Breton riitautui kesällä 1923 dadaistien johtohahmon Tristan Tzaran kanssa ja erosi dadaisteista. Surrealistista kirjallisuutta ovat etenkin runot, jotka usein kirjoitettiin automaatiokirjoitusta hyväksi käyttäen: sanat, kirjaimet tai tekstipätkät valittiin sattumanvaraisesti ja liitettiin yhteen mielivaltaisessa järjestyksessä. Vuonna 1924 Breton laati Surrealismin manifestin.
* Yhdysvaltain tekijänoikeuslakien (*Copyright law of the United States* ja *Copyright Act of 1976*) mukaan ennen 1. tammikuuta 1924 julkaistut teokset ovat vailla tekijänoikeuden suojaa.
* Yhdysvaltalaisen Time-aikakauslehden ensimmäinen numero ilmestyi.

## Julkaisuja

* Richard Coudenhove-Kalergi &ndash; *Paneurooppa*
* Jaroslav Hašek &ndash; *Osudy dobrého vojáka Švejka za světové války* (suom. *[[Kunnon sotamies Švejkin seikkailut maailmansodassa]]*, 1932 ja 1935)
* Adolf Hitler &ndash; *[[Taisteluni]]*
* Kaarlo Hänninen &ndash; *[[Kiveliön karkurit]]*
* Arvi Järventaus &ndash; *Ristilukki*
* Joel Lehtonen &ndash; *Sorron lapset*
* Artturi Leinonen &ndash; *Kati*
* L. M. Montgomery &ndash; *Emily of New Moon* (suom. *[[Pieni runotyttö]]*, 1928)
* Raymond Radiguet &ndash; *Le diable au corps* (teokseen perustuu vuoden 1946 ranskalainen elokuva Paholainen ruumiissa)
* Felix Salten – *[[Koiramme Firenzessä]]*
* Frans Emil Sillanpää &ndash; *Enkelten suojatit*
* Frans Emil Sillanpää &ndash; *[[Hiltu ja Ragnar]]*
* Italo Svevo &ndash; *Zenon tunnustuksia*

## Palkintoja
; Nobelin kirjallisuuspalkinto
* William Butler Yeats
; Pulitzerin kirjallisuuspalkinto
* Willa Cather

## Lähteet
Kirjallisuusvuosi 1922

**Kirjallisuusvuosi 1922** käsittelee vuoden 1922 tärkeitä kirjallisuuden tapahtumia, uutisia ja julkistuksia.

## Tapahtumia
* 15. elokuuta – Felix Saltenin romaani **' alkoi ilmestyä [[följetongi|följetongeina]] [[wien]]iläisessä ''Neue Freie Presse'' -lehdessä.
* [[Modernismi|Modernismin]] läpimurto englanninkielisessä kirjallisuudessa: ilmestyivät [[James Joyce|James Joycen]] romaani ''[[Odysseus (kirja)|Odysseus]]'', [[T. S. Eliot|T. S. Eliotin]] runo ''[[Autio maa]]'' ja [[Virginia Woolf|Virginia Woolfin]] romaani ''[[Jaakobin huone]]''.
* [[Eino Leino]] kuvasi teoksessaan ''Puolan paanit - Karjalaisia kansantaruja'' Karjalassa 1600-luvulla vaikuttaneita [[Puola-Liettua|Puola-Liettuan]] sotaherroja ja näiden keskinäisiä suhteita. Paani-nimitys tulee puolan kielen ''pan''- eli ''herra''-sanasta.

== Julkaisuja ==
* Grigoris Balakian – ''[[Armenialainen Golgata]]'' (''Armenian Golgotha. A Memoir of the Armenian Genocide, 1915–1918'')
* [[F. Scott Fitzgerald]] – ''[[Kaunis ja kadotukseen tuomittu]]''
* [[Hermann Hesse]] – ''[[Siddhartha (Hermann Hessen romaani)|Siddhartha]]''
* [[James Joyce]] – ''[[Odysseus (kirja)|Odysseus]]'' (engl. ''Ulysses'', suom. 1964)
* [[Arvi Järventaus]] – ''Kaukainen onni''
* [[Ilmari Kianto]] – ''Vanha pappila''
* [[Thomas Edward Lawrence]] – ''[[Seven Pillars of Wisdom]]'' (omaelämäkerta)
* [[Joel Lehtonen]] – ''[[Rakastunut rampa|Rakastunut rampa eli Sakris Kukkelman, köyhä polseviikki]]''
* [[Eino Leino]] – ''Pajarin poika. Karjalaisia kansantaruja''
* Eino Leino – ''Puolan paanit. Karjalaisia kansantaruja''
* [[Artturi Leinonen]] – ''Leipäpappi''
* [[Sinclair Lewis]] – [[Babbitt (romaani)|Babbitt]] (suom. ''Babbitt: tarina amerikkalaisesta miehestä, hänen perheestään ja ainoasta hartaasta ystävyydestään'')
* [[Ida Outhwaite]] – ''The Little Green Road to Fairyland''
* [[Rainer Maria Rilke]] – ''Duineser Elegien'' (suom. ''Duinon elegiat'', 1974)
* [[Felix Salten]] – ''Bambi: Eine Lebensgeschichte aus dem Walde'' (suom. **'; elokuva Bambi per. romaanin alkuosaan)
* Anni Swan – *[[Pikkupappilassa]]*
* Virginia Woolf – *Jacob's Room* (suom. *[[Jaakobin huone]]*, 2008)

## Palkintoja
; Nobelin kirjallisuuspalkinto
* Jacinto Benavente
; Pulitzerin kirjallisuuspalkinto
* Booth Tarkington

## Lähteet
Kirjallisuusvuosi 1921

**Kirjallisuusvuosi 1921** käsittelee vuoden 1921 tärkeitä kirjallisuuden tapahtumia, uutisia ja julkistuksia.

## Tapahtumia
* Tŝekkiläisen kirjailijan Karel Čapekin näytelmässä *R.U.R.* käytettiin ensimmäisen kerran sanaa robotti ( 'pakkotyö'). Näytelmän ensi-ilta oli 25. tammikuuta 1921.
* Sveitsissä standardoitiin paperikoot ja standardi alkoi yleistyä nopeasti. Suomen standardisoimisliitto SFS vakioi A- ja B-sarjojen paperikoot vuonna 1927. Paperikoot olivat tämän neljä vuotta aiemmin perustetun järjestön ensimmäisiä standardeja.
*Kauhukirjailija H. P. Lovecraft loi kuvitteellisen grimoire-loitsukirjan nimeltä Necronomicon. Vuonna 1921 kirjoitetussa ja julkaistussa novellissa ”Nimetön kaupunki” Lovecraft viittasi siihen ensimmäisen kerran kertoessaan kuvitteellisesta arabimystikko Abdul Alhazredista, joka olisi kirjoittanut ”selittämättömän säeparin”. Myöhemmissä teksteissään Lovecraft kuvasi teosta tarkemmin. Lovecraft ei kuitenkaan koskaan kirjoittanut Necronomiconia, vaikkakin muut kirjailijat ovat julkaisseet sen nimisiä kirjoja ja väittäneet niiden olevan Lovecraftin kynästä.
* Ranskalainen kirjailija René Maran voitti romaanillaan *Batouala* Goncourt-kirjallisuuspalkinnon ensimmäisenä mustaihoisena kirjailijana.

## Julkaisuja
* Sigmund Freud &ndash; *[[Joukkopsykologia ja egoanalyysi]]*
* Maria Jotuni &ndash; *Jussi ja Lassi*
* Arvi Järventaus &ndash; *Tunturikertomuksia*
* Eino Leino &ndash; *Vanha pappi*
* Lu Xun &ndash; *The True Story of Ah Q* ( 阿Q正傳 , episodikertomus)
* Olli &ndash; *[[Mustapartainen mies herättää pahennusta]]*
* René Maran &ndash; *Batouala*
* Luigi Pirandello &ndash; *Sei personaggi in cerca d'autore* (näytelmä, suom. *Kuusi hahmoa etsimässä tekijää*, 2016)
* Samuli Paulaharju &ndash; *Kolttain mailta*
* Ludwig Wittgenstein &ndash; *[[Tractatus logico-philosophicus]]* (Suom. Loogis-filosofinen tutkielma, 1984)
* Jevgeni Zamjatin &ndash; *Мы* (suom. *[[Me (romaani)|Me]]*, 1959)
* Marguerite Yourcenar &ndash; *Le Jardin des chimères* (esikoisteos)

## Palkintoja
; Nobelin kirjallisuuspalkinto
* Anatole France
; Pulitzerin kirjallisuuspalkinto
* Edith Wharton

## Lähteet
Kirjallisuusvuosi 1920

**Kirjallisuusvuosi 1920** käsittelee vuoden 1920 tärkeitä kirjallisuuden tapahtumia, uutisia ja julkistuksia.

## Tapahtumia

* Brittiläinen Barbara Cartland kirjoitti ensimmäisen romaaninsa nimeltä *Jigsaw* 19-vuotiaana. Se julkaistiin vuonna 1923.
* Sodanjälkeisiä nuorten aikuisten ikäluokkia nimitettiin kadotetuksi sukupolveksi. Aluksi sillä tarkoitettiin kaikkia sodan jälkeen ”eksyksiin” joutuneita, mutta 1920-luvulla se vakiintui tarkoittamaan Pariisissa asuvaa taiteilijaryhmää.

## Julkaisuja
* Juhani Aho &ndash; *[[Muistatko?]]*
* Agatha Christie &ndash; *[[Stylesin tapaus]]*
* Henry Ford &ndash; *[[Kansainvälinen juutalainen]]*
* Hermann Hesse &ndash; *Klingsors letzter Sommer*
* Arvi Järventaus &ndash; *Satu-Ruijan maa*
* Ilmari Kianto &ndash; *Kolme hyvää juttua*
* Ilmari Kianto &ndash; *Vienan neitsyt: korkeaveisu Karjalalle, sotasatu Suomelle*
* Joel Lehtonen &ndash; *[[Putkinotko|Putkinotkon herrastelijat]]*
* D. H. Lawrence &ndash; *Women in Love* (suom. *Rakastuneita naisia*, 1980)
* Eino Leino &ndash; *Ajatar*
* Eino Leino &ndash; *Kodin kukka ja uhrikuusi*
* Eino Leino &ndash; *Syreenien kukkiessa*
* Artturi Leinonen &ndash; *Lakeuksien lukko*
* A. A. Milne &ndash; *[[Punaisen talon arvoitus]]*
* L. M. Montgomery &ndash; *Kotikunnaan Rilla*
* Hj. Nortamo &ndash; *Raumlaissi jaarituksi*
* Suomen taloudellinen kartta 1920
* Edith Södergran &ndash; *Framtidens skugga* (suom. *[[Tulevaisuuden varjo]]*)

## Palkintoja
; Nobelin kirjallisuuspalkinto
* Knut Hamsun

## Lähteet
Planet Case

__NOTOC__
**Planet Case** on vuonna 2014 perustettu suomalainen poprock-yhtye. Yhtye on julkaissut tähän mennessä kuusi singleä ja yhden EP:n. Planet Case on esiintynyt muun muassa Provinssissa vuonna 2017.

Yhtye julkaisi ensimmäisen singlen *"Perfect Sound"* vuonna 2015 ja pääsi sillä YleX -kanavan viikon "Nosteessa" -bändiksi. Toisen singlen *"Universe & I"* Planet Case julkaisi toukokuussa 2016, joka tehtiin yhteistyössä tuottaja Jonas Olssonin kanssa. Toukokuussa 2016 Nem Agency ilmoitti tehneensä keikkamyyntisopimuksen Planet Casen kanssa. Samana vuonna yhtye julkaisi kolmannen singlensä *"Satellites",* joka nousi suoratoistopalvelu Spotifyssä yhtyeen kuunnelluimmaksi kappaleeksi. Kolmesta ensimmäisestä singlekappaleesta on myös julkaistu musiikkivideot. 

## Yhtyeen musiikki
Planet Case yhdistelee musiikissaan popmusiikkia, vaihtoehtorockia sekä elektronisia elementtejä. Yhtyeen musiikkia on verrattu esimerkiksi Coldplayn, Imagine Dragonsin ja The 1975:n kaltaisiin yhtyeisiin.

## Jäsenet
* Aleksi Yli-Sissala – laulu
* Tuomas Kätkänaho – kitara
* Otto Nyyssölä – basso, koskettimet, taustalaulu
* Aapo Hakala – rummut, taustalaulu
* Teemu Hakala – kitara, koskettimet

## Diskografia
### EP:t
* ”R” (2021)
* ”G” (2021)
* ”B” (2022)

### Singlet
* ”Perfect Sound” (2015)
* ”Universe & I” (2016)
* ”Satellites” (2016)
* ”Same Old Blood” (2018)
* ”Average” (2018)
* ”Chemical” (2019)
* ”None!” (2021)
* ”Lie…Down” (2021)
* ”(Bit of An) Asshole” (2021)
* ”Delete It” (2022)


## Lähteet
Kirjallisuusvuosi 1919

**Kirjallisuusvuosi 1919** käsittelee vuoden 1919 tärkeitä kirjallisuuden tapahtumia, uutisia ja julkistuksia.

## Tapahtumia
* Singerin taloon Pietarissa avattiin kirjakauppa Дом Книги (Dom knigi), josta kehittyi kaupungin suurin kirjamyymälä.
* Kirjailija Vladimir Nabokov muutti perheineen pois Venäjältä. 
* Kirjailija T. E. Lawrence hukkasi suuren osan muistelmiensa *Seven Pillars of Wisdom* käsikirjoituksesta vaihtaessaan junaa Readingissa.

## Julkaisuja
* Juhani Aho &ndash; *Hajamietteitä kapinaviikoilta*
* Santeri Alkio &ndash; *Ihminen ja kansalainen*
* Santeri Alkio &ndash; *Yhteiskunnallista ja valtiollista*
* Santeri Alkio &ndash; *Maalaispolitiikkaa I-II*
* Jean Cocteau &ndash; *Le Potomak* (esikoisteos)
* Hermann Hesse &ndash; *Demian*
* Hermann Hesse &ndash; *Kleind und Wagner*
* Johan Huizinga &ndash; *Herfsttij der Middeleeuwen* (suom. Keskiajan syksy, 1951)
* Arvid Järnefelt &ndash; *Nuoruuteni muistelmia*
* Arvi Järventaus &ndash; *Kirkonlämmittäjä*
* Ilmari Jäämaa &ndash; *Nuorten kokeilijain ja keksijäin kirja* (13 painosta vuoteen 1958 saakka)
* Joel Lehtonen &ndash; *[[Putkinotko|Putkinotkon metsäläiset]]*
* Eino Leino &ndash; *Bellerophon*
* Eino Leino &ndash; *Elina. Murroskauden kertomus*
* Eino Leino &ndash; *[[Juhana Herttuan ja Catharina Jagellonican lauluja]]. Nil nisi mors*
* Eino Leino &ndash; *Lemmen lauluja*
* Eino Leino &ndash; *Simo Hurtta. Runosikermä Isonvihan ajoilta, toinen sarja*
* Artturi Leinonen &ndash; *Nuori Tuomaala*
* Thomas Mann &ndash; *Herra ja koira*
* L. M. Montgomery &ndash; *[[Sateenkaarinotko]]*
* Juhani Siljo &ndash; *Selvään veteen*
* Frans Emil Sillanpää &ndash; *[[Hurskas kurjuus]]*
* Frans Emil Sillanpää &ndash; *Rakas isänmaani*
* Anni Swan &ndash; *[[Ollin oppivuodet]]*
* Edith Södergran &ndash; *Rosenaltaret* (suom. *[[Ruusualttari]]*)

## Palkintoja
; Nobelin kirjallisuuspalkinto
* Carl Spitteler
; Pulitzerin kirjallisuuspalkinto
* Booth Tarkington

## Lähteet
Kirjallisuusvuosi 1918

**Kirjallisuusvuosi 1918** käsittelee vuoden 1918 tärkeitä kirjallisuuden tapahtumia, uutisia ja julkistuksia.

## Tapahtumia
* Suomen sisällissodan aikana alkuvuonna 1918 Suomessa palattiin ankaraan sensuuriin: punaiset lakkauttivat kaikki porvarilliset sanomalehdet hallitsemiltaan alueilta. Vastaavasti valkoisten hallitsemilla alueilla lakkautettiin sosialistiset lehdet. Sensuurista luovuttiin vähitellen sodan loputtua, ja sananvapaus kirjattiin vuoden 1919 hallitusmuodon kymmenenteen pykälään.
* Ranskalainen runoilija Guillaume Apollinaire kuoli 9. marraskuuta espanjantautiin.
* Venäjän kielen oikeinkirjoitusta yksinkertaistettiin esimerkiksi poistamalla käytöstä neljä kirjainta.

## Julkaisuja
* Bertolt Brecht &ndash; *Baal* (ensimmäisen näytelmän käsikirjoitus) 
* Elsa Beskow &ndash; *Tant Grön, tant Brun och tant Gredelin* (suom. 1973)
* Edgar Rice Burroughs &ndash; *Tarzan and the Jewels of Opar* (suom. *[[Tarzan ja Oparin aarteet]]*, 1923)
* Alfred Döblin &ndash; *Wadzeks Kampf mit der Dampfturbine*
* Uuno Hirvonen &ndash; *Gyldenbrookien kunnia* (salapoliisiromaani)
* Maria Jotuni &ndash; *Kultainen vasikka*
* Arvi Järventaus &ndash; *Uusi pirtti* 
* Ilmari Kianto &ndash; *Hakkaa päälle! Sotarunoja valkoiselle armeijalle*
* Ilmari Kianto &ndash; *Suomi suureksi, Viena vapaaksi: sotakesän näkemyksiä*
* Ilmari Kianto &ndash; *Vielä niitä honkia humisee*
* Joel Lehtonen &ndash; *Kuolleet omenapuut*
* Eino Leino &ndash; *[[Vapauden kirja]]*
* Eino Leino &ndash; *Ahven ja kultakalat. Tarina syvyyksistä*
* Eino Leino &ndash; *[[Helsingin valloitus|Helsingin valloitus. Muistelmia ja vaikutelmia]]*
* Eino Leino &ndash; *Vöyrin sotakoulu. Haastatteluja ja historiikkia*
* Artturi Leinonen &ndash; *Ilkan ja Putun pojat*
* Lu Xun &ndash; *Kuángrén Rìjì*
* Martti Pihkala &ndash; *[[Minkälainen Suomi meidän on luotava?]]*
* Oswald Spengler &ndash; *Der Untergang des Abendlandes* (alkuosa, II osa 1922, suom. *[[Länsimaiden perikato]]* 1961)
* Edith Södergran &ndash; *Septemberlyran : Dikter* (suom. *Syyskuun lyyra*)
* Jun’ichirō Tanizaki &ndash; Gold and Silver (金と銀)

## Palkintoja
; Nobelin kirjallisuuspalkinto
* ei jaettu
; Pulitzerin kirjallisuuspalkinto
* Ernest Poole

## Lähteet
Kirjallisuusvuosi 1917

**Kirjallisuusvuosi 1917** käsittelee vuoden 1917 tärkeitä kirjallisuuden tapahtumia, uutisia ja julkistuksia.

## Tapahtumia
* Ranskalainen Pierre Louÿs kirjoitti eroottisen teoksen *Manuel de civilité pour les petites filles à l'usage des maisons d'éducation*. Se parodioi Belle époquen ajalle tyypillisiä ankaran opettavaisia käsikirjoja. Teos voitiin julkaista vasta tekijän kuoleman jälkeen vuonna 1926.

## Julkaisuja
* Konrad Lehtimäki &ndash; *Ylös helvetistä*
* Juan Ramón Jiménez &ndash; *Platero y yo* (suom. *Harmo ja minä*, 1957)
* Arvi Järventaus &ndash; *Synnin mitta*
* Eino Leino &ndash; *Alla kasvon kaikkivallan. Mystillinen trilogia. Erään aikansa lapsen ajatuksia, tunnustuksia ja kaukonäkyjä*
* Eino Leino &ndash; *Karjalan kuningas*
* Eino Leino &ndash; *Leirivalkeat*
* Jack London &ndash; *Jeri*
* Jack London &ndash; *Jerin veli*
* Ilmari Kianto &ndash; *Avioliitto: tarina tuhansien joukosta*
* Ilmari Kianto &ndash; *Vienan kansan kohtalo: heimoromaani*
* L.M. Montgomery &ndash; *[[Anna omassa kodissaan]]*
* Frans Emil Sillanpää &ndash; *Ihmislapsia elämän saatossa*

## Palkintoja
; Nobelin kirjallisuuspalkinto
* Karl Adolph Gjellerup
* Henrik Pontoppidan

## Lähteet
Thorvald Steen

**Thorvald Prebensen Steen** (s. 9. tammikuuta 1954 Oslo, Norja) on norjalainen kirjailija.

Steenin esikoisteos, runokokoelma *Hemmeligstemplete roser*, ilmestyi 1983. Kansainvälistä huomiota herättivät hänen historialliset romaaninsa *Don Carlos *(1993) ja sen itsenäinen jatko *Giovanni* (1995). Hän on kirjoittanut myös näytelmiä ja lastenkirjoja. Kirjoja on käännetty monille kielille. Myöhemmin hän on romaaneissaan käsitellyt Norjan keskiaikaa.

Kirjailijantyönsä ohessa Steen on ollut aktiivinen ilmaisuvapauden ja ihmisoikeuksien puolestapuhuja. Runoilijana hänen juurensa ovat 1970-luvun poliittisessa taistelulyriikassa. Hän ei nuoruudessaan ollut kiinnostunut runoudesta, vaan alkoi vasta 27-vuotiaana lukea runoja.

Steen on ollut Norjan kirjailijaliiton puheenjohtaja 1991–1997. Vuodesta 2003 hän on johtanut Norjan Pen-klubia.

## Suomennetut teokset
* *Don Carlos* (*Don Carlos*). Suomentanut Tarja Teva. Like, 1997. 
* *Giovanni* (*Giovanni*). Suomentanut Tarja Teva. Like, 1998 
* *Pikku hevonen* (*Den lille hesten*). Suomentanut: Arvi Tamminen. Like, 2005 

## Palkinnot ja tunnustukset
* Gyldendals legat 1993
* Doblougprisen, 2001

## Lähteet

## Aiheesta muualla
* Thorvald Steen,  Oktober
Kölnin vaaliruhtinaskunta

**Kölnin vaaliruhtinaskunta** () oli Pyhän saksalais-roomalaisen keisarikunnan vaaliruhtinaskunta vuosina 953–1803. Vaaliruhtinaskunnan pääkaupunkina toimi aluksi Köln, mutta konfliktit kölniläisten kanssa saivat vaaliruhtinaan siirtämään pääkaupungin Bonniin. 

## Aiheesta muualla
Dhu Nuwas

**Dhu Nuwas** eli oikealta nimeltään **Yusuf As'ar Yath'ar** 500-luvun alkupuoliskolla elänyt ja nykyisessä Jemenissä sijainneen Himyarin kuningaskunnan juutalainen hallitsija. Hänet tunnetaan kristityissä lähteissä etenkin paikallisten kristittyjen vainoista ja Aksumin kuninkaan häntä vastaan Bysantin valtakunnan tuella tekemästä sotaretkestä. Dhu Nuwas sai surmansa taistelussa aksumilaisia vastaan.

## Elämäkerta
Dhu Nuwas tunnetaan kristityistä aikalaislähteistä, jotka saattavat esittää hänen tarinansa puolueellisesti. Himyarilaisissa kaiverruksissa hänen nimekseen annetaan Yusuf As'ar Yath'ar ja hänen arvonimensä oli *malik kull al-shu'ub*, eli vapaasti kääntäen "kaikkien kansojen kuningas". Nimi Dhu Nuwas on peräisin myöhemmistä arabiankielisistä lähteistä. Arabiankielisen nimen merkityksestä ei ole yksimielisyyttä. Joidenkin selitysten mukaan nimi viittaa lettiin tai poninhäntään, kun taas joidentoisten selitysten mukaan hän olisi ollut Nuwas-nimisen paikkakunnan kuningas eli Juutalaisia lähteitä hänen valtakaudestaan ei tunneta. Dhu Nuwasin edeltäjä Madikarib Yufur (519–522) oli noussut valtaistuimelle etiopialaisen kristityn Aksumin kuningaskunnan tuella. Juutalaisuus oli tuotu Himyariin 400-luvulla Abukaribin valtakaudella ja Dhu Nuwas lienee kääntynyt juutalaisuuteen ennen valtaan nousuaan. Dhu Nuwas polveutui himyarilaisesta kuninkaallisesta suvusta, mutta ei ollut ilmeisti Madikaribin perillinen. Hän nousi valtaistuimelle kesäkuun 522 paikkeilla ollen Himyarin 13:ta ja viimeinen kuningas. Valtaan noustuaan hän kapinoi aksumilaisia vastaan ja aloitti alueen pakkokäänyttämisen juutalaisuuteen. Akssumilaisten varuskunta Zafarissa Sanaan eteläpuolella kukistettiin ja paikallinen kirkko poltettiin. Toinen tuhottu kohde oli Najran, jonka kristityt surmattiin.

Kristittyjen surma herätti vihaa Himyarin kristityissä naapurivaltioissa Bysantissa ja Aksumissa. Aleksandrian patriarkka kirjoitti kirjeen Aksumin hallitsija Ella Ašbaha III Calebille kehottaen tätä toimiin Himyarin kuningasta vastaan. Bysantin keisari Justinus I tarjosi puolestaan etiopialaisten käyttöön 60 sotalaivaa. Etiopialaiset hyökkäsivät lopulta Calebin johtamana Himyariin ja voittivat näiden joukot Zabidissa vuonna 525. Dhu Nuwas sai surmansa taistelun aikana. Etelä-Arabialaisen legendan mukaan Dhu Nuwas hukkui taistelun aikana ratsuineen mereen, mutta vuonna 1931 saksalaiset arkeologit Hermann von Wissmann ja Carl Rathjens löysivät hänen hautansa Sanaan kaakkoispuolelta. Dhu Nuwasin jälkeen Jemeniä hallitsi kristitty kuningas Abraha ja 570-luvulla sen valloittivat Persiaa hallinneet sasanidit.

## Lähteet
Ikaalisten pesäpallokenttä

**Ikaalisten pesäpallokenttä** on Ikaalisissa Vanhakauppalan kaupunginosassa sijaitseva pesäpallokenttä. Kenttä sijaitsee Kyrösjärven rannalla. Ikaalisten pesäpallokenttä on uudistettu vuonna 2018, jolloin sille vaihdettiin uusi sininen tekonurmi vanhan alkuperäisen tekonurmen tilalle, joka oli Suomen ensimmäinen tekonurmi. Kenttä toimii Ikaalisten Tarmon kotipelikenttänä. Ikaalisten pesäpallokentälle rakennettiin vuonna 2020 uusi pääkatsomo, johon mahtuu 360 katsojaa.

## Lähteet
Barada

**Barada** (vanha nimi **Abana**, ) on joki Länsi-Syyriassa.

Baradajoki alkaa Anti-Libanonvuorilta ja se virtaa etelään Damaskoksen läpi päättyen Al-ʿUtaybah -järvelle ja sen suoalueelle noin 84 kilometrin päässä lähtöpaikastaan. Baradan jokilaakso tunnetaan nimellä *Wadi Barada* ja joki on virratessaan kaivertanut syviä rotkoja Anti-Libanonvuoriin. Joen historiallinen lähde on Ain al-Fijeh jonka jälkeen joen kuljettama vesimäärä lähes kaksinkertaistuu. Joen tärkeä vedenlähde on myös Hermonvuorelle satava lumi. Historialliseen määräänsä verrattuna joen kuljettama vesi on vähentynyt merkittävästi ja ongelman muodostaa myös joen saastuminen.

Historian aikana nabatealaiset, aramealaiset ja roomalaiset ovat rakentaneet joen varrelle useita kanavia, joilla sen vettä on ohjattu muualle. Veden ohjaaminen mahdollisti alueen keitaat ja puutarhat Ghutah'na tunnetulla alueella. Akveduktit toivat joen vettä Damskoksen kaupunkiin ja Osmanien valtakunnan aikana rakennettiin vedenjakelupisteitä, jotka mahdollistivat esimerkiksi kaupunkien kylpylöiden toiminnan. 1500-luvulla joen varteen alettiin rakentaa kaupungille tyypillisiä kahviloita.

## Lähteet

## Aiheesta muualla